《嘉夫再有冰玉交辉佳句复和酬报》
宋代·周行己

烂烂双瞳掣电光，照人皮里有秋阳。谁将鼠腊同苍璧，枉把盐车服乘黄。

合有猷谋陈稷契，即看灏噩继周商。近来佳句惊人甚，敢并蒹葭玉树傍。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。